
Kasutusloa andmine ( Võidu 4)

1. ASJAOLUD JA MENETLUSE KÄIK

20.11.2017 ehitisregistri keskkonda laekus läbivaatamiseks Võidu tn 4 basseinihoones ümberehitatud elektripaigaldisele  kasutusloa taotlus nr 1711371/20954. Taotlusele on lisatud ehitusprojekt, ehitusdokumentatsioon, (linnavalitsuse dokumendiregistris nr 11838). 
21.12.2017  ehitisregistri  keskkonnas, koduleht www.ehr.ee,  on genereeritud kasutusloa eelnõu nr  1712371/16482-2 ,  menetluse nr 119283, ning eelnõu suunatud kultuuriosakonnale, Linnamajandusametile ning Päästeameti Ida päästekeskusele  kooskõlastamiseks.
Ehitusseadustiku § 130 lõike 2 punkti 2 kohase kontrolli kohta on 30.11.2017 koostatud akt, milles ehitise ülevaatuseks kaasatud isikud avaldavad oma arvamust ehitiste kohta kasutusloa andmiseks. 

07.12.2017 ehituse tellija on tagastanud ehitiste nõuetele vastavuse kontrollimise akti. Kõik kaasatud isikud, ehitusettevõtja, omanikujärelevalve, hindasid basseinihoones ümberehitatud elektripaigaldise nõuetele vastavaks ning ehitise nõuetele vastavuse kontrollimise aktil kinnitasid oma allkirjadega, et ehitusseadustiku § 55 loetletud põhjused kasutuslubade väljastamisest keeldumiseks puuduvad.

07.12..2017 ehitisregistri elektroonilises keskkonnas kõik kaasatud isikud kooskõlastasid kasutusloa taotluse kasutusloa väljastamiseks. Päästeameti Ida Päästekeskus lükkas kasutusloa taotluse tagasi järgmise põhjusega: „Puuduvad tuleohutusnõuded, mida hinnata.“ Ehitusprojekti kohaselt ümberehitatud elektripaigaldis läbis tuletõkkesektsioonide piiravaid seinu. Ehitusdokumentatsiooni kooseisus on tuleohutuse osa, milles on kirjeldatud tuletõkkesektsioonidest elektrikaablide läbiviikude taastamistööd 
Seega ehitusseadustiku § 55 kohaselt Võidu tn 4 basseinihoones ümberehitatud elektripaigaldisele kasutusloa andmisest keeldumise põhjused puuduvad. 

2.   ÕIGUSLIKUD ALUSED

2.1.
Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.

2.2.
Narva Linnavalitsuse Arhitektuuri- ja Linnaplaneerimise Ameti põhimääruse §9  lõike 2    

       kohaselt järelevalve osakonna põhiülesandeks on ehitus- ja kasutuslubade taotluste 

       menetlemine ning linnavalitsuse vastavasisuliste korralduste ettevalmistamine, mille 

       alusel toimub ehitusloa või kasutusloa andmine, muutmine, kehtetuks tunnistamine või 

       andmisest keeldumine.

. 

3. OTSUS:

Väljastada Võidu tn 4 basseinihoones ümberehitatud elektripaigaldisele kasutusluba.
RAKENDUSSÄTTED

4.1. Korraldus jõustub seadusega sätestatud korras. 

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

